Пра апошні трэба сказаць асобна. Справа ў тым, што калі дарослыя птушкі вялікіх праблем з адаптацыяй на беларускай зямлі не маюць, то ў інкубатары ўсё намнога складаней – так, толькі тэмпература на працягу 42 дзён, пакуль не вылупяцца страусяты, пры дапамозе хітрага абсталявання рэгулюецца да дзесятых долей (!) градуса. Важыць нованароджаны страус каля кілаграма – і першыя пяць дзён сілкуецца… праз пупавіну ад таго ж яйка, з якога вылупіўся. А ўжо праз год вага птушкі перавальвае за цэнтнер – растуць страусы хутка.